हर इंसान में कुछ-न-कुछ विशिष्ट क्षमता एवं सृजन के अंकुर होते हैं। आचार्य तुलसी ने इंसान इन्ही विशेषताओं को समझते हुए और उनकी रुचियों, अभिवृत्तियों, योग्यताओं, क्षमताओं एवं बुद्धि की तरमता को जानकर उसके विकास एवं पल्लवन में सहयोग के लिये एक प्रशस्त जीवनशैली सुपुर्द की, जिससे वह अपने भीतर छिपी दिव्यता का बोध कर सके। यह बोध वर्तमान पीढ़ी के साथ-साथ आने वाली अनेक शताब्दियां करती रहेगी- यही उस महामानव के सार्थक जीवन की निष्पत्ति है। ऐसे महामानव के निर्वाण दिवस पर उनको हार्दिक नमन।